wickkiey/tamil-wikipedia-chunked huggingface dataset:
# எஸ். முத்துக்குமாரன்

## இலக்கியப் பணி

1961 ஆண்டு முதல் வானொலி நாடக எழுத்தாளராக படைப்புத்துறைக்குள் நுழைந்தார். சமயம் இலக்கியம் சம்பந்தமான நாடகங்களையே இவர் எழுதி வந்துள்ளார். இவரது ஆக்கங்கள் சொந்தப் பெயரிலும், சுகீர்தரன் என்னும் புனை பெயரிலும் வெளிவந்தன.
# எஸ். முத்துக்குமாரன்

## கட்டுரைகள்

1. கன்னித் தமிழ்-சனவரி 1961 இல் கலைமுரசு என்னும் பத்திரிகையில் வெளியாகியது
1. துணைநீலாவணையில் கண்ணகியம்மன் திருவிழாக் குன்றின் மீது அதிசயக் காட்சி 1963-06-25 இல் தினகரனில் வெளியானது.
# எஸ். முத்துக்குமாரன்

## சிறுகதைகள்

1. இதுதான் விதியா:1963-05-19 இல் வீரகேசரியில் வெளியானது.
1. நீங்காத நினைவுகள்:1966-12-31 இல் ராதா எனும் பத்திரிகையில் வெளியானது.
1. நூன சித்தி:பெப்ரவரி 1962 இல் கலை முரசு எனும் பத்திரிகையில் வெளியானது.
# இழையநசிவு

**இழையநசிவு** என்பது உயிரணுக்கள், உயிருள்ள இழையம் முழுமுதிர்வற்ற நிலையில் இறப்பிற்குள்ளாவதைக் குறிக்கும். தொற்றுநோய்கள், நச்சுப்பொருட்கள், அதிர்ச்சி (trauma) போன்ற வெளிக்காரணிகளால் இவ்வகையான இழையநசிவு ஏற்படலாம். இவ்வகையான உயிரணு இழப்பானது, இயற்கையாகவே முதிர்ச்சியடந்த உயிரணுக்களில் ஏற்படும் திட்டமிடப்பட்ட உயிரணு தன்மடிவில் (Apoptosis) இருந்து வேறுபடும். உயிரணு தன்மடிவு உயிரினத்திற்கு நன்மை பயக்கும் செயலாக இருக்கும். ஆனால் இழையநசிவு உயிரினத்திற்கு தீமை அழிப்பதுடன், இறப்பிலும் முடிவடைய நேரிடலாம்.  
சாதாரண உயிரணு தமடிவின்போது இறக்கும் கலங்களை விழுங்கி அழிக்கும் தின்குழியமை (Phagocytosis) செயல்முறையைத் தூண்டுவதற்காக உருவாகும் சமிக்ஞைகள் இந்த இழையநசிவின்போது உருவாவதில்லை. இதனால் இறக்கும் கலங்கள் குறிப்பிட்ட இடத்திலேயே தேங்க வேண்டிய நிலை ஏற்பட்டு, சிதைக்கூளமாக இருக்கும். இதனால் உயிரினத்திற்கு ஏற்படக்கூடிய பாதிப்பைக் களைவதற்காக, அதனை அறுவைச் சிகிச்சை மூலம் அகற்ற வேண்டியிருக்கும்.
# இழையநசிவு

## இழையநசிவுக்கான காரணங்கள்

இழையநசிவுக்கு பல வெளிக் காரணிகள் காரணமாக உள்ளன. காயம், நச்சுப்பொருள், தொற்றுநோய், புற்றுநோய், அழற்சி, இழையங்களுக்கு வழங்கப்படும் குருதியோட்டத்தடை (infarction) என்பன இழையநசிவுக்குக் காரணமாகின்றன. இழையங்களுக்கான குருதியோட்டம் தடைப்படும்போது, இழையங்களுக்கான ஆக்சிசன் அளவு குறைந்து, அதனால் இழையநசிவு ஏற்படும். சில சிலந்தி வகைகள் (எ.கா. Brown recluse spider), சில பாம்பு வகைகள் (rattlesnake, Bothrops) கடிக்கும்போது, அவற்றின் விடம் (venom) என்னும் நச்சுப்பொருட்கள் இழையத்தில் கலக்கும்போது, அவ்விடங்களில் இவ்வகையான இழையநசிவு ஏற்படும்.  
கடித்த 11 வயதுப் பையன் ஒருவனுக்கு ஏற்பட்ட மிகவும் தீவிரமான இழையநசிவு. இதற்கு அறுவைச் சிகிச்சை மூலம் உறுப்பு நீக்கம் (Amputation) செய்வதைத் தவிர வேறு சிகிச்சை இல்லை]]
இப்படியான இழையநசிவில் நோய் எதிர்ப்பாற்றல் முறைமையைத் தூண்டுவதற்கான சமிக்ஞைகள் உருவாவதில்லை என்பதுடன், நசிவுக்குட்பட்ட இழையத்திலிருந்து உருவாகும் தீமை விளைவிக்கும் வேதியியல் பொருட்கள் அகுகிலுள்ள இழையங்களுக்குள் பரவும். அங்குள்ள கலங்களிலுள்ள இலைசோசோம்களின் மென்சவ்வு அழிவடைவதால், இலைசோசோமிலுள்ள நொதியங்கள் வெளியேறி கலங்களின் ஏனைய பகுதிகளையும் அழிக்கும். இவ்வாறு இறக்காத கலங்களிலிருந்து வெளியேறும் நொதியங்களின் தாக்கத்தால் இந்த தொழிற்பாடு சங்கிலித் தொடராகி தொடர்ந்து அருகிலுள்ள கலங்கள் அழிவடைந்துகொண்டே வரும். இதனால் இழைய அழுகல் (gangrene) தோன்றும்.
# கே. சுப்பையா

**கே.சுப்பையா** (பி: 1928) மலேசியாவில் மூத்த எழுத்தாளர்களுள் ஒருவராவார். சிங்காரவடிவேலன் எனும் புனைப்பெயரால் அறியப்பட்ட இவர் ஓய்வு பெற்ற தமிழாசிரியருமாவார். மேலும் இவர் நாளிதழ்களில் பகுதி நேர நிருபராகப் பணியாற்றியுள்ளதுடன், ம.இ.கா.வில் மாவட்ட, மாநிலப் பொறுப்புகளையும் வகித்துள்ளார்.
# கே. சுப்பையா

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், சிறுவர் பாடல்கள், நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# சு. சுப்பையா

**சு. சுப்பையா** (பி: 1939) மலேசியாவில் எழுத்தாளர்களுள் ஒருவராவார். இராசு. இளஞ்சேரன் எனும் புனைப்பெயரால் அறியப்பட்ட இவர் ஓய்வு பெற்ற ஆசிரியருமாவார்.
# சு. சுப்பையா

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# மு. பெருமாள்

**மு. பெருமாள்** (பிறப்பு அக்டோபர் 5, 1942) மலேசியாவில் மூத்த எழுத்தாளர்களுள் ஒருவராவார். மு. அன்புச்செல்வன் எனும் புனைப்பெயரால் நன்கு அறியப்பட்டவர். இவர் எழுத்தராகப் பணியாற்றி தற்போது ஓய்வு பெற்றுள்ளார். மலேசியத் தமிழ் எழுத்தாளர் சங்கத்தின் மாதாந்தரச் சிறுகதைத் தேர்வின் பொறுப்பாளராகவும் இருந்துள்ளார். தற்போது மக்கள் ஓசை இதழில் சிறுகதைப் பகுதிக்குப் பொறுப்பாக உள்ளார்.
# மு. பெருமாள்

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதை, கட்டுரை, நாவல், தொடர்கதை, புதுக்கவிதை போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வானொலிகளில் ஒலிபரப்பாகியுள்ளன.
# மு. பெருமாள்

## பரிசில்களும், விருதுகளும்

- சிறுகதைப் போட்டிகளில் பலமுறை பரிசுகளும் பதக்கங்களும் பெற்றுள்ளார்.
- மலாயாப் பல்கலைக் கழகத் தமிழ்ப் பேரவையின் போட்டிகளில் பலமுறை முதல் பரிசு பெற்றுள்ளார்.
- டான் ஸ்ரீ ஆதிநாகப்பன் விருது - மலேசியத் தமிழ் எழுத்தாளர் சங்கம் (1983)
- மலேசியத் தமிழ் எழுத்துலகம் தளத்தில் மு. பெருமாள் பக்கம்
# நா. சுப்பையா

**நா. சுப்பையா** (பி. 1936) மலேசியாவில் எழுத்தாளர்களுள் ஒருவராவார். 'கவி நா. சுப்பையா' எனும் புனைப்பெயரால் அறியப்பட்ட இவர் ஒரு வர்த்தகருமாவார்.
# நா. சுப்பையா

## எழுத்துத் துறை ஈடுபாடு

1980 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். கூடுதலாக கவிதைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் நா. சுப்பையா பக்கம்
# ம. சுப்பையா

**ம. சுப்பையா** (பிறப்பு: ஆகத்து 29 1951) மலேசியாவில் எழுத்தாளர்களுள் ஒருவராவார். ம. அ. சந்திரன் எனும் புனைப்பெயரால் அறியப்பட்ட இவர் ஒரு வர்த்தகருமாவார். மலேசிய திராவிடர் கழகத்தில் தீவிர ஈடுபாடு மிக்கவராகவும் காணப்படுகின்றார்.
# ம. சுப்பையா

## எழுத்துத் துறை ஈடுபாடு

1973 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக கவிதைகளையும், கட்டுரைகளையுமே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# அ. சுப்ரமணியம்

**அ. சுப்ரமணியம்** (பிறப்பு: நவம்பர் 20 1946), மலேசியாவில் எழுத்தாளர்களுள் ஒருவராவார். 'அரவிந்தன்' எனும் புனைப்பெயரால் அறியப்பட்ட இவர் சுய தொழிலில் ஈடுபட்டு வருகின்றார்.
# அ. சுப்ரமணியம்

## எழுத்துத் துறை ஈடுபாடு

1966 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், நாவல், கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மு. வரதராசனார் மீது கொண்ட அபிமானத்தால் அவரைப் பற்றிய நினைவு நிகழ்வுகளையும், நினைவு மலரையும் வெளியிட்டுள்ளார். திருக்குறள் பணிகளுக்காக தமிழகத்தில் சேவுகன் அண்ணாமலைக் கல்லூரியில் சிறப்புச் செய்யப்பட்டுள்ளார்.
# பெ. சா. சூரியமூர்த்தி

**பெ.சா. சூரியமூர்த்தி** (பிறப்பு அக்டோபர் 11 1962) மலேசியாவில் எழுத்தாளர்களுள் ஒருவராவார்.
# பெ. சா. சூரியமூர்த்தி

## எழுத்துத் துறை ஈடுபாடு

1980 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். புதுக் கவிதைகளும் சிறுகதைகள் மற்றும் வானொலி நாடகங்களையும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும்ää இதழ்களிலும் பிரசுரமாகியுள்ளன.
# பெ. சா. சூரியமூர்த்தி

## பரிசுகல்களும், விருதுகளும்

- மலேசியத் தமிழ் எழுத்தாளர் சங்க மாதாந்தர சிறுகதைத் தேர்வில் பவுன் பரிசு (1997);
- சூரியன் இதழின் சிறந்த புதுக் கவிஞர் பவுன் பரிசு (1997).
- மலேசியத் தமிழ் எழுத்துலகம் தளத்தில் பெ. சா. சூரியமூர்த்தி பக்கம்
# சு. செந்தாமரை

**சு. செந்தாமரை** (பிறப்பு: பிப்ரவரி 18, 1968) மலேசியாவில் எழுத்தாளர்களுள் ஒருவராவார். பாரதி சிவரஞ்சனி, சிந்துபாரதி, தமிழ் மகள், மணிமேகலை, எம். எஸ். தாமரை எனும் புனைப்பெயர்களால் அறியப்பட்ட இவர் கணினி அச்சுக் கோப்பாளராக கடமையாற்றி வருகின்றார். மேலும், நயனம், தூதன், உயர்வோம், சங்கமணி ஆகிய இதழ்களிலும் பணியாற்றியுள்ள இவர் மலேசியத் தமிழ் எழுத்தாளர் சங்கத்தின் செயலவை உறுப்பினருமாவார்.
# சு. செந்தாமரை

## எழுத்துத் துறை ஈடுபாடு

1986 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், தொடர்கதை, கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# சு. செந்தாமரை

## பரிசில்களும், விருதுகளும்

செம்பருத்தி இதழின் குறுநாவல் போட்டியில் ஆறுதல் பரிசு (2002)
- மலேசியத் தமிழ் எழுத்துலகம் தளத்தில் சு. செந்தாமரை பக்கம்
# ராஜ் நெட்வொர்க்

**ராஜ் நெட்வொர்க்கு** என்பது ஜூன் 3, 1994 ஆம் ஆண்டு முதல் நிறுவப்பட்ட இந்திய செயற்கைக்கோள் தொலைக்காட்சி வலைப்பின்னல் சேவை ஆகும். இது சென்னையை தலைமையிடமாகக் கொண்டு தமிழ், தெலுங்கு, கன்னடம் மற்றும் மலையாளம் போன்ற மொழிகளில் இயங்கி வருகின்றது.  
ராஜ் தொலைக்காட்சி முழுக்குடும்பத்திற்கும் பன்முக பொழுதுபோக்கு நிகழ்ச்சிகளைத் தரும் நோக்கத்துடன் 1994 ஆம் ஆண்டு தனது ஒளிபரப்பைத் துவக்கியது. இந்தப் பிணையத்தின் அங்கமாக உள்ள அலைவரிசைகள் பல நெடுந்தொடர்கள், உரையாடல் நிகழ்வுகள், இசைப்போட்டிகள் மற்றும் விளையாட்டு நிகழ்நிலை காட்சிகள் என ஒளிபரப்பி வருகிறது. மேலும் பழமையான தமிழ் மற்றும் தெலுங்கு மொழி திரைப்படங்களின் சிறந்த திரைப்படங்களை தனது காப்பகத்தில் கொண்டிருப்பது இந்தத் தொலைக்காட்சியின் சிறப்பாகும்.
# ராஜ் நெட்வொர்க்

## வரலாறு

1983 இல் நான்கு சகோதரர்கள் இணைந்து 'ராஜ் வீடியோ விசன்' என்ற பெயரில் காணொளி கேசட் கடன் வழங்கும் நிறுவனத்தை நிறுவினார்கள். பின்னர் 1984 இல் இந்த குழு தமிழ் படங்களுக்கான உரிமையைப் பெறத் தொடங்கின. 1987 இல் ராஜேந்திரா என்பவரால் ராஜ் குழுமத்தில் இருந்து ஒரு ஒருங்கிணைந்த இசுடியோ திறக்கப்பட்டது மற்றும் சுயாதீன திரைப்படம் மற்றும் தொலைக்காட்சி தொடர்கள் தயாரிக்க பயன்படுத்தப்பட்டது.  
அதை தொடர்ந்து சிங்கப்பூர், மலேசியா, ஐக்கிய இராச்சியம், ஐக்கிய அரபு போன்ற நாடுகளுக்கு 35 மிமீ திரைப்படங்கள் மற்றும் தொலைத்தொடர்களை ஏற்றுமதி செய்தது. பின்னர் 1994 ஆம் ஆண்டு அக்டோபர் 14 ஆம் தேதி ராஜ் தொலைக்காட்சி என்ற பெயரில் முதல் தமிழ் அலைவரிசையை தொடங்கியது. அதை தொடர்ந்து ஜூன் 3, 1994 ஆம் ஆண்டில் 'ராஜ் நெட்வொர்க்கு' என்ற இந்த நிறுவனம் நிறுவப்பட்டது.
# ராஜ் நெட்வொர்க்

## அலைவரிசைகள்

| தொலைக்காட்சி அலைவரிசைகள் |  |  |  |  |  |
| --- | --- | --- | --- | --- | --- |
| மனமகிழ் அலைவரிசைகள் | ராஜ் தொலைக்காட்சி | விஸ்ஸா தொலைக்காட்சி | - | - | ராஜ் பரிவார் (2010-2013) |
| இசை அலைவரிசைகள் | ராஜ் மியூசிக்கு | ராஜ் மியூசிக்கு தெலுங்கு | ராஜ் மியூசிக்கு கன்னடம் | ராஜ் மியூசிக்கு மலையாளம் | - |
| திரைப்பட அலைவரிசைகள் | ராஜ் டிஜிட்டல் பிளசு | - | - | - | - |
| செய்தி அலைவரிசைகள் | ராஜ் செய்தி 24X7 | ராஜ் நியூசு தெலுங்கு | ராஜ் நியூசு கன்னடம் | ராஜ் நியூசு மலையாளம் | - |
# கபிலன் பதிப்பகம்

**கபிலன் பதிப்பகம்** புதுவையிலிருந்து இயங்கி வரும் பதிப்பு நிறுவனமாகும். 2005 ஆம் ஆண்டிலிருந்து பல துறை சார்ந்த தமிழ்ப் புத்தகங்களை வெளியிட்டு வருகிறது. கபிலன் பதிப்பகத்திற்கு மூன்று முறை தமிழ்நாடு அரசின் சிறந்த புத்தக வெளியீட்டிற்கான தமிழ் வளர்ச்சித் துறை விருது வழங்கப்பட்டது.
# கபிலன் பதிப்பகம்

## வெளி இணைப்புகள்;

- http://kapilanpathippagamcom.blogspot.com/
- http://kapilanpathippagam.webnode.com/
- http://www.wix.com/kapilas/kapilans
# க. அ. செல்லையா

**க. அ. செல்லையா** மலேசியாவில் எழுத்தாளர்களுள் ஒருவராவார். க. அழகுச் செல்வன் எனும் புனைப்பெயரில் அறியப்பட்டவரான இவர், பல சமுதாய இயக்கங்களில் உறுப்பினராகவும் செயற்பட்டுள்ளார்.
# க. அ. செல்லையா

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# க. அ. செல்லையா

## பரிசில்களும் விருதுகளும்

- மேடைப் பேச்சுப் போட்டிகளில் பரிசுகள் பெற்றுள்ளார்.
- மலேசியத் தமிழ் எழுத்துலகம் தளத்தில் க. அ. செல்லையா பக்கம்
# வே. செல்லையா

**வே. செல்லையா** (பிறப்பு: பிப்ரவரி 27, 1944) மலேசியாவின் எழுத்தாளர்களுள் ஒருவராவார். புனிதன், வேலன், செல்லையா போன்ற புனைப்பெயர்களில் அறியப்பட்டவரான இவர், பல சமுதாய இயக்கங்களில் உறுப்பினராகவும் செயற்பட்டுள்ளார். மேலும், பல சமுதாய, இலக்கிய நிறுவனங்களில் ஈடுபாடு உள்ளவர். பெட்டாலிங் தமிழர் சங்கத்தின் அமைப்பாளர்; இரண்டாவது மலேசிய எழுத்தாளர் தேசிய மாநாட்டின் நிர்வாக அலுவலர். தமிழ் இலக்கியப் பண்பாட்டு இயக்கத்தின் செயலாளர்.
# வே. செல்லையா

## எழுத்துத் துறை ஈடுபாடு

1968 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். சிறுகதைகள், கட்டுரைகள், போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வீ. செல்வத்துரை

**வீ. செல்வத்துரை** (பிறப்பு: பிப்ரவரி 29 1936) மலேசியாவில் மூத்த எழுத்தாளர்களுள் ஒருவராவார். கிரேக்கொ, திக்காசுக்கு, அஞ்சலட்டை போன்ற புனைப்பெயர்களில் அறியப்பட்டவரான இவர், ஓய்வு பெற்ற அஞ்சல் அதிகாரியுமாவார்.
# வீ. செல்வத்துரை

## எழுத்துத் துறை ஈடுபாடு

1958 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. "கோமாளி", "மக்கள் ஓசை" இதழ்களில் தொடர் கட்டுரை எழுதியுள்ளார்.
# வீ. செல்வத்துரை

## பரிசில்களும், விருதுகளும்

தங்கப் பதக்கம் - செலாங்கூர், கூட்டரசுப் பிரதேச எழுத்தாளர் வாசகர் இயக்கம்
- மலேசியத் தமிழ் எழுத்துலகம் தளத்தில் வீ. செல்வத்துரை பக்கம்
# சேவியர் டேவிட்

**சேவியர் டேவிட்** (பிறப்பு: மார்ச்சு 1 1933) மலேசியாவில் எழுத்தாளர்களுள் ஒருவராவார். கலைக்குமார், டியெக்ஸ், இரச்சகன், சிவத்தொண்டன் போன்ற புனைப்பெயர்களில் அறியப்பட்டவரான இவர், வர்த்தகராவார். மேலும், "பொன்னி" இதழில் துணையாசிரியராக இவர் பணியாற்றியுள்ளார்.
# சேவியர் டேவிட்

## எழுத்துத் துறை ஈடுபாடு

1956 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. தமிழ் நாட்டில் அறிஞர் அண்ணாவின் "காஞ்சி" இதழில் இவரது கட்டுரை வந்தமை குறிப்பிடத்தக்கது.
# சேவியர் டேவிட்

## பரிசில்களும், விருதுகளும்

- சிப்பாங் கலை இயக்கம் சிறந்த எழுத்தாளர் எனக் கௌரவித்துள்ளது.
- மலேசியத் தமிழ் எழுத்துலகம் தளத்தில் சேவியர் டேவிட் பக்கம்
# ஏ. ஜி. சைமன்

**ஏ. ஜி. சைமன்** (பி: 1948) மலேசியாவில் எழுத்தாளர்களுள் ஒருவராவார். ஞானக்கண்ணன், கடல், சந்திரன் போன்ற புனைப்பெயர்களில் அறியப்பட்டவரான இவர், ஒரு விளம்பரப் பொறுப்பதிகாரியாவார். மேலும் இவர் மலேசிய வானொலியிலும், அதன் பள்ளிக்கூடப் பிரிவிலும் பகுதி நேர அறிவிப்பாளராகவும் கடமையாற்றியுள்ளார்.
# ஏ. ஜி. சைமன்

## எழுத்துத் துறை ஈடுபாடு

1971 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், வானொலிக் கட்டுரைகள், பயணக் கட்டுரைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- மலேசியத் தமிழ் எழுத்துலகம் தளத்தில் ஏ. ஜி. சைமன் பக்கம்
# ஆர். லட்சுமணன்

**ஆர். லட்சுமணன்** (பிறப்பு: சனவரி 10 1928) மலேசியா எழுத்தாளர்களுள் ஒருவராவார். இவர், ஒரு ஓய்வு பெற்ற போலிஸ் அதிகாரியாவார். மேலும் இவரொரு சமயச் சொற்பொழிவாளரும் கூட
# ஆர். லட்சுமணன்

## எழுத்துத் துறை ஈடுபாடு

1983 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். இவர் அதிகமாக கட்டுரைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# அனைத்துலக மலைகள் ஆண்டு

2002 ஆம் ஆண்டு **அனைத்துலக மலைகள் ஆண்டு** என ஐக்கிய நாடுகள் அவையால் அறிவிக்கப்பட்டது. 1998 ஆம் ஆண்டு நவம்பரில் கூடிய ஐக்கிய நாடுகள் பொது அவையில் 54 ஆவது அமர்வில் இதற்கான தீர்மானம் (இல. A/RES/53/24) நிறைவேற்றப்பட்டது. மலைப்பகுதிகளின் பேண்தகு வளர்ச்சியின் முக்கியத்துவம் தொடர்பான விழிப்புணர்வை ஏற்படுத்தும் நோக்கிலேயே இத்தீர்மானம் எடுக்கப்பட்டது. இந்த விடயம் தொடர்பில் மக்களிடையே விழிப்புணர்வைத் தூண்ட உதவுமாறும், அந்த நோக்கத்துக்கான செயற்பாடுகளை ஆதரிக்குமாறும் நாடுகளையும், பன்னாட்டு அளவிலும் உள்நாட்டிலும் இயங்கும் மக்கள் அமைப்புக்களையும் தீர்மானம் கேட்டுக்கொண்டது.
# அனைத்துலக மலைகள் ஆண்டு

## நோக்கம்

நிகழ் காலத்திலும், வருங்காலத்திலும் மலைவாழ் சமூகங்களின் நல்வாழ்வை உறுதிப்படுத்தும் முகமாக, மலைப் பகுதிகளின் பேண்தகு வளர்ச்சியை ஊக்குவிப்பதும், மலை வாழ் மக்களது பண்பாடுகளையும், மரபுகளையும் மதித்துப் போற்றுவதுமே இந்தக் கடைப்பிடிப்பின் பரந்த நோக்கம் ஆகும். இதன் கீழ் பல குறிக்கோள்கள் இனங்காணப்பட்டன. அவை:  
- மலைப் பகுதி மக்களின் வாழ்க்கை நிலைமைகளை மேம்படுத்துவதும், மலைப் பகுதிச் சூழலைப் பாதுகாப்பதும்.
- மலைச் சூழியல்மண்டலங்கள், அவற்றின் இயக்கம், செயற்பாடுகள் என்பன குறித்தும், உணவு, நீர் உட்பட முக்கியமான பொருட்களையும், சேவைகளையும் வழங்குவதில் மலைகளின் பங்கு குறித்தும் விழிப்புணர்வையும், அறிவையும் கூட்டுதல்.
- பொது மக்களிடையே கலந்துரையாடலை ஊக்குவிப்பதற்கும், பன்னாட்டளவில் கூடிய விழிப்புணர்வை தூண்டுவதற்கும், ஊடகப் பரப்புரைகள், வெளியீடுகள், பயிற்சிப் பொதிகள் போன்றவற்றை உருவாக்குதல்.
- மலைகளின் பேண்தகு வளர்ச்சிக்கும், அவற்றின் பாதுகாப்புக்கும் உகந்த கொள்கைகளை வகுத்து நடைமுறைப்படுத்துதல்.
- மலைவாழ் சமூகங்களின் பண்பாட்டு மரபுகளையும், அவர்களின் உள்ளூர் அறிவையும் மேம்படுத்திப் பாதுகாத்தல்,
- மலைப்பகுதிகளில் மக்களிடையே அடிக்கடி ஏற்படும் முரண்பாடுகள் குறித்துக் கவனம் எடுப்பதும், அமைதி ஏற்படுத்துவதும்.
# முகம்மத் ரிசா ஷா பஹ்லவி

**முகமது ரேசா ஷா பகலவி** (பாரசீக மொழி:محمد رضا شاه پهلوی) (அக்டோபர் 26, 1919 - சூலை 27, 1980), பகலவி வம்சத்தின் இரண்டாம் மன்னரும், ஈரான் நாட்டின் கடைசி அரசரும் ஆவார். 1979 ஆண்டில் நடைபெற்ற ஈரானியப் புரட்சியின் போது இவரது ஆட்சி வீழ்ந்தது. அதனால் இவர் ஐக்கிய அமெரிக்காவில் அடைக்கலம் அடைந்து, 1980-இல் இறந்தார். பகலவி வம்சத்தை நிறுவிய இவரது தந்தை ரேசா ஷா பகலவி ஈரானை 1925 முதல் 1941 முடிய ஆண்டார்.
# டிக் ரிச்சர்ட்சன்

**டிக் ரிச்சர்ட்சன்** (*Dick Richardson*, பிறப்பு: நவம்பர் 3 1934), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 383 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1957 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பீட்டர் ரிச்சர்ட்சன்

**பீட்டர் ரிச்சர்ட்சன்** (*Peter Richardson*, பிறப்பு: சூலை 4 1931), இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டியிலும், 454 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 - 63 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# டொம் ரிச்சர்ட்சன்

**டொம் ரிச்சர்ட்சன்** (*Tom Richardson*, பிறப்பு: ஆகத்து 11 1870, இறப்பு: சூலை 2 1912), இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 358 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1893 - 1898 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பாக்யஸ்ரீ

**பாக்யஸ்ரீ** (மராத்தி: भाग्यश्री) (பி. பெப்ரவரி 23, 1969) என்று அழைக்கப்படும் **பாக்யஸ்ரீ பட்வர்தன்** (மராத்தி: भाग्यश्री पटवर्धन) ஒரு இந்திய திரைப்படம் மற்றும் தொலைக்காட்சி நடிகை ஆவார். இவரது தந்தையார் பம்பாய் மாகாணத்தில் உள்ள சங்கலி சமஸ்தானத்தின் முன்னாள் அரசர் ஆவார்.
# டொம் ரிச்மான்ட்

**டொம் ரிச்மான்ட் ** (*Tom Richmond*, பிறப்பு: சூன் 23 1890, இறப்பு: திசம்பர் 29 1957), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 252 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஃபிரெட் ரிஜ்வே

**ஃபிரெட் ரிஜ்வே** (*Fred Ridgway*, பிறப்பு: ஆகத்து 10 1923) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டியிலும், 341 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 -52 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜெக் ரொபட்சன்

**ஜெக் ரொபட்சன்** (*Jack Robertson*, பிறப்பு: பெப்ரவரி 22 1917, இறப்பு: அக்டோபர் 12 1996), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டியிலும், 509 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 -52 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# சோனி வேகஸ்

**சோனி வேகஸ்** (*Sony Vegas*) அல்லது **வேகஸ் புறோ** (V*egas Pro*) என்பது காணொளி/நிகழ்பட தொகுப்பு மென்பொருள் ஆகும். இதனை முதன் முதலில் சோனிக் பௌண்றி (Sonic Foundry) நிறுவனம் வெளியிட்டது. 2003ம் ஆண்டு சோனிக் பௌண்றி நிறுவனமானது சோனி கிரியேட்டிவ் சொப்ட்வேயர் (Sony Creative Software) நிறுவனத்தினால் உள்வாங்கப்பட்டு சோனி வேகஸ் என வெளியிடப்பட்டது. பின்னர் மே 2016 சோனி தனது வேகஸ் உட்பட்ட பெரும்பான்மையான கிரியேட்டிவ் சொப்ட்வேயர் தயாரிப்புக்களை மஜிக்ஸ் (Magix) நிறுவனத்திற்கு விற்றதாக அறிவித்தது. அதன் பின்னரனா வேகஸ் மேம்படுத்தல்கள் மற்றும் ஆதரவு என்பன மஜிக்ஸ் நிறுவனத்தினால் மேற்கொள்ளப்படுகிறது.  
ஆரம்பத்தில் ஒலி தொகுப்பு மென்பொருளாக உருவாக்கப்பட்ட இது தனது 2ம் பதிப்பிலிருந்து காணொளி தொகுப்பு மென்பொருளாக பரிணாமம் எடுத்தது. அதன் பின்னர் பல புது புது அம்சங்களுடன் வெளியிடப்பட்டது. வேகஸ் புறோ இன் சமீபத்தைய நிலையான பதிப்பு வேகஸ் புறோ 17.0 ஆகும். இது மைக்ரோசாப்ட் விண்டோஸ் இயங்கு தளத்திற்காக உருவாக்கப்பட்ட மென்பொருளாகும்.
# சோனி வேகஸ்

## சிறப்பம்சங்கள்

இதில் 4K ஆதரவு, 5.1 ஒலி ஆதரவு, முப்பரிமான (3D) நிகழ்படத்தொகுப்பு, RED கமெரா ஆதரவு, மோஷன் ட்ரகிங், 360° ஆதரவு மற்றும் HDR ஆதரவு என பல நிகழ்ப்பட தொகுப்புகளை செய்யக்கூடியதாக இருப்பது இதன் சிறப்பாகும்.
# வால்டர் ராபின்ஸ்

**வால்டர் ராபின்ஸ்** (*Walter Robins*, பிறப்பு: சூன் 3 1906, இறப்பு: திசம்பர் 12 1968), இங்கிலாந்து அணியின் முன்னாள் துடுப்பாட்டக்காரர் ஆவார். இவர் 19 தேர்வுத் துடுப்பாட்டப் போட்டிகளில் விளையாடி 612 ஓட்டங்கள் எடுத்தார். இதில் அதிகபட்சமாக 108 ஓட்டங்களை எடுத்தார். இதில் 1நூறு ஓட்டங்களையும் 3 அரை நூறு ஓட்டங்களையும் எடுத்தார். 379 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -37 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# வால்டர் ராபின்ஸ்

## ஆரம்பகால வாழ்க்கை

ராபின்ஸ் 1906 ஆம் ஆண்டு ஜூன் 3 ஆம் தேதி ஸ்டாஃபோர்டில் பிறந்தார். இவரது தந்தை விவியன் ஹாரி ராபின்ஸ் (1880-1963), முதல் உலகப் போருக்கு முன்பு ஸ்டாஃபோர்ட்ஷையருக்காக மைனர் கவுன்டி துடுப்பாட்டப் போட்டிகளில் விளையாடியவர், நேர் விலகு பந்து வீச்சாளராகவும் வலது கை மட்டையாளராகவும் இருந்தார் 1917 ஆம் ஆண்டில் இவரது குடும்பம் லண்டனுக்கு குடிபெயர்ந்தது. அங்கு, வால்டர் ராபின்ஸ் ஹைகேட் பள்ளியில் பயின்றார் . இவர் முதலில் தூட்ப்பாட்டத்தினை தனது தந்தையால் பயிற்றுவிக்கப்பட்டார்.  
ஹைகேட்டில், ராபின்ஸ் முதல் லெவன் அணியில் , 1922 முதல் 1925 வரை நான்கு ஆண்டுகள் விளையாடினார். தனது இறுதி ஆண்டில் தலைவராக இருந்தார், அதில் இவர் 62.76 என்ற மட்டையாட்ட சராசரியில் 816 ஓட்டங்கள் எடுத்தார், மேலும் 15.18 என்ற பந்துவீச்சு சராசரியில் 60 இழப்புகளை வீழ்த்தினார். இந்த புள்ளிவிவரங்களில் ஆல்டென்ஹாம் பள்ளிக்கு எதிராக எடுத்த 206 ஓட்டங்களும் அடங்கும்; இவரது பன்முக திறனுக்காக இவரை *விஸ்டன்* , "இந்த ஆண்டின் சிறந்த பள்ளி மாணவர்களில் ஒருவர்" எனக் குறிப்பிட்டது. 1925 ஆம் ஆண்டு கோடையில், கேம்பிரிட்ஜ் பல்கலைக்கழகத்தில் நுழைவதற்கு முன்பு, ராபின்ஸ் முதல் தரத் துடுப்பட்டத்தில் அறிமுகமானார், இவர் கவுண்டி வாகையாளர் தொடரில் மிடில்செக்ஸ் துடுப்பாட்ட அணிக்காக விளையாடினார். ஆகஸ்ட் 19 அன்று வொர்செஸ்டர்ஷையர் துடுப்பாட்ட அணிக்கு எதிராக இந்த போட்டி நடைபெற்றது. இவர் தனது ஒரே ஆட்டப் பகுதியில் 0 ஓட்டங்களுக்குஆட்டமிழந்தார், பந்து வீசவில்லை.
# வால்டர் ராபின்ஸ்

## தனிப்பட்ட வாழ்க்கை

ராபின்ஸ் தனது துடுப்பாட்ட வாழ்க்கை முழுவதிலும் ஒரு தொழில் முறை அற்ற போட்டிகளில் விளையாடினார்.மேலும் செல்வந்தராக இல்லாததால், 1928 இல் கேம்பிரிட்ஜிலிருந்து பட்டம் பெறாமல் இவர் வேலை தேட வேண்டியிருந்தது. இதன் விளைவாக,இவரால் பெரும்பாலும் மாவட்ட மற்றும் சர்வதேச மட்டத்தில் தனது துடுப்பாட்ட வாழ்க்கையைத் தொடர இயலாமல் போனது.ஆரம்பத்தில் இவர் சர் ஜூலியன் கானுக்காக தளபாடங்கள் தொழிலில் பணியாற்றினார். தீவிர துடுப்பாட்ட ஆர்வலரான கான், தனது தனிப்பட்ட லெவன் அணியின் முதுகெலும்பாக அமைந்த ஏராளமான துடுப்பாட்ட வீரர்களை வேலைக்கு அமர்த்தினார், இது 1930 களில் முதல் தர துடுப்பாட்டப் போட்டிகளில் விளையாடியது. பின்னர், ராபின்ஸ் ஒரு வெற்றிகரமான குடும்ப காப்பீட்டு தரகு நிறுவனத்தில் பணிபுரிந்தார், இது கானின் உதவியுடன் நிறுவப்பட்டது.  
இரண்டாம் உலகப் போரின் போது, ராபின்ஸ் ராயல் விமானப்படையில் பணியாற்றினார். 1943 இல், லார்ட்ஸில் நடந்த இரண்டு நாள் போட்டியில், ஆஸ்திரேலிய கீத் கார்மோடி தலைமையிலான டொமினியன்ஸ் லெவன் அணிக்கு எதிராக இங்கிலாந்து லெவன் அணியின் தலைவராக இருந்தார். டொமினியன்ஸ் அணியில் எதிர்கால ஆஸ்திரேலிய தேர்வுத் துடுப்பாட்ட பன்முக வீரரான கீத் மில்லர் மற்றும் மேற்கிந்திய தீவுகள் தேர்வுத் துடுப்பாட்ட பந்து வீச்சாளர் லியரி கான்ஸ்டன்டைன் ஆகியோர் இருந்தனர். இந்த ஆட்டத்தில் இங்கிலாந்து லெவன் எட்டு ரன்கள் வித்தியாசத்தில் வெற்றி பெற்றது.
# டிம் ராபின்சன்

**டிம் ரொபின்சன்** (*Tim Robinson*, பிறப்பு: நவம்பர் 21 1958), இங்கிலாந்து அணியின் துடுப்பாட்டக்காரர். இவர் 29 தேர்வுத் துடுப்பாட்டப் போட்டியிலும், 26 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1929 -37 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# கிரீசு சண்டை

**கிரீசு சண்டை** (*Battle of Greece*) என்பது இரண்டாம் உலகப் போரின் போது நாசி ஜெர்மனி கிரேக்க நாட்டின் மீது படையெடுத்து அதனைக் கைப்பற்றிய நிகழ்வினைக் குறிக்கிறது. பால்கன் போர்த்தொடரின் ஒரு பகுதியான இது **மாரிட்டா நடவடிக்கை** (*Operation Marita*) என்றும் அழைக்கப்படுகிறது.  
1940ல் அச்சு நாடுகள் கூட்டணியில் இடம் பெற்றிருந்த இத்தாலி, கிரீசு மீது படையெடுத்து அதனைக் கைப்பற்ற முயன்றது. ஆனால் கிரேக்கப் படைகளின் எதிர்த்தாக்குதல்களால் போர் தேக்க நிலையை அடைந்து இத்தாலியின் படையெடுப்பு தோல்வியடையும் நிலை உருவானது. இத்தாலியின் சர்வாதிகாரி முசோலினி, இட்லரிடம் தனக்கு உதவுமாறு வேண்டினார். அதற்கிசைந்த இட்லர், கிரீசைக் கைப்பற்ற ஜெர்மானியப் படைகளுக்கு உத்தரவிட்டார். ஏப்ரல் 6, 1941 அன்று பல்கேரியா மற்றும் யூகோஸ்லாவியா நாட்டுப் பகுதிகளிலிருந்து ஜெர்மானியப் படைகள் கிரீசைத் தாக்கின. கிரீசுடன் பாதுகாப்பு ஒப்பந்தம் செய்திருந்த பிரிட்டன் தனது படைகளையும் பொதுநலவாயப் படைகளையும் கிரேக்கப் படைகளின் உதவிக்கு அனுப்பியது. ஆனால் ஜெர்மானியப் படைபலத்தைச் சமாளிக்க முடியாமல் நேச நாட்டுப் படைகள் பின்வாங்கின. மூன்று வார சண்டைக்குப் பின்னர் ஜெர்மானியப் படைகள் பெருவெற்றி பெற்றன. கிரீசிலிருந்த பிரித்தானியப் படைகள் பின்வாங்கி கடல்வழியாகத் தப்பின. கிரேக்கத் தலைநகர் ஏதென்சின் வீழ்ச்சியுடன் ஏப்ரல் 30ம் தேதி கிரீசு சண்டை முடிவுக்கு வந்தது. கிரேக்க அரசும் மன்னர் இரண்டாம் ஜார்ஜும் கிரீட் தீவுக்குத் தப்பினர். மே 1941ல் ஜெர்மானியப் படைகள் கிரீட்டைத் தாக்கிக் கைப்பற்றின.  
அடுத்த நான்காண்டுகளுக்கு கிரீசு, நாசி ஜெர்மனி, இத்தாலி மற்றும் பல்கேரியாவால் ஆக்கிரமிக்கப்பட்டது. கிரீசு மீதான ஜெர்மானியப் படையெடுப்பு குறித்து படைத்துறை வரலாற்றாளர்களிடையே இருவேறு கருத்துகள் நிலவுகின்றன. கிரீசு மீது படையெடுத்ததால் தான் சோவியத் ஒன்றியம் மீதான ஜெர்மானியத் தாக்குதல் தாமதமடைந்தது எனவும் இத்தாமதமே ஜெர்மனி இரண்டாம் உலகப் போரில் தோற்கக் காரணம் என்றும் ஒரு தரப்பினர் கருதுகின்றனர். மற்றொரு தரப்பினர் கிரீசுக்கு பிரித்தானியப் படைகளை அனுப்பியது ஒரு தேவையற்ற முயற்சியென்றும், மேல்நிலை உத்தியளவில் ஒரு பெரும் தவறு என்றும் கருதுகின்றனர்.
# பொதிகை தொலைக்காட்சி

**பொதிகை தொலைக்காட்சி** அல்லது **டிடி 5** தூர்தர்சன் வழங்கும் அலைவரிசைகளில் முதன்மையானதும் இந்தியாவில் தரைவழி தொலைக்காட்சிகளில் மிக பரவலாக கிடைக்கின்ற ஓர் அலைவரிசையும் ஆகும்.
# பொதிகை தொலைக்காட்சி

## வரலாறு

அரசுத்துறை தொலைக்காட்சி நிறுவனமாகிய தூர்தர்சன் பல்வேறு மொழிகளுக்காகத் தனித்தனி செயற்கைக்கோள் அலைவரிசைகளை அறிமுகப்படுத்தியபோது சென்னை மண்டலத்தில் தமிழ் மொழி நிகழ்ச்சிகளுக்காக ஏப்ரல் 15, 1993ஆம் ஆண்டு **“டிடி-5"** என்ற தொலைக்காட்சி பிணையத்தை நிறுவியது. இதன் சேவைகள் இந்தியாவிலும் உலகின் பல்வேறு பகுதிகளிலும் பரவலாகப் பார்க்கப்படுகிறது. எண்களுக்கு மாறாக உள்ளூர் பெயர்களைக் கொடுக்கும் தூர்தர்சனின் கொள்கையின்படி பார்வையாளர்களிடமிருந்து பொருத்தமான பெயர் ஒன்றை பரிந்துரைக்க வேண்டப்பட்டது. இதன் அடிப்படையில் தமிழ் பிறந்ததாகக் கருதப்படும் பொதிகை மலையினை ஒட்டி "டிடி பொதிகை " என தமிழர் திருநாள் சனவரி 15,2000இல் மறுபெயரிடப்பட்டது.
# பொதிகை தொலைக்காட்சி

## நிகழ்ச்சிகள்

காலை வணக்கம், நெடுந்தொடர்கள், அரட்டை மற்றும் கேள்விபதில் நிகழ்ச்சிகள், செய்திகள், செவ்வியல் இசை நிகழ்ச்சிகள் என பலவகைப்பட்ட நிகழ்ச்சிகளை வழங்குகிறது. அரசுத்துறை நிறுவனமாதலால் அரசின் கொள்கைகளுக்கேற்ப சமூக நலம் பயக்கும் நிகழ்ச்சிகள் ஒலிபரப்பாகின்றன. குறைந்த செலவில் தயாரித்து தனியார் தொலைக்காட்சிகளுடன் போட்டியிட வேண்டிய கட்டாயத்திலும் தனித்தன்மை வாய்ந்த தனது நிகழ்ச்சிகளால் பெரும் பார்வையாளர் எண்ணிக்கையைக் கொண்டுள்ளது.  
வேளாண் மக்களுக்கும் சிற்றூர் மக்களுக்கும் அரசு கொள்கைகளையும் நடப்பு நிலவரங்களையும் கொண்டு செல்ல சிறந்த ஊடகமாகச் செயல்படுகிறது.
# ராஜ் தொலைக்காட்சி

**ராஜ் தொலைக்காட்சி** இது 1994ஆம் ஆண்டு முதல் சென்னை தமிழ்நாட்டை தலைமையிடமாக வைத்து இயங்கும் தமிழ் மொழி பொழுதுபோக்கு தொலைக்காடசி சேவையாகும். இந்த தொலைக்காட்சியில் தொடர்கள், நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.
# ராஜ் தொலைக்காட்சி

## நிகழ்ச்சிகள்

இந்த தொலைக்காட்சியில் மண்வாசனை, சிந்து வைரவி, அலைபாயுதே போன்ற பல இந்தி மொழிமாற்றுத் தொடர்கள் ஒளிபரப்பானது.
-
# கிரஹெம் ரூப்

**கிரஹெம் ரூப்** (*Graham Roope*, பிறப்பு: சூலை 12 1946, இறப்பு: நவம்பர் 26 2006), இங்கிலாந்து அணியின் துடுப்பாட்டக்காரர் ஆவார். இவர் 21 தேர்வுத் துடுப்பாட்டப் போட்டியிலும், ஒன்பது ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 -78 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# எஸ். எஸ் மியூசிக்

**எஸ். எஸ். மியூசிக் ** (SS Music) அல்லது **சதர்ன் ஸ்பைஸ் மியூசிக்** (Southern Spice Music) தொலைக்காட்சி அலைவரிசை சென்னையை தளமாகக் கொண்டியங்கும் ஓர் இசைச்சேவை வழங்கும் செயற்கைக்கோள் தொலைக்காட்சியாகும். இது பல்மொழி ஆங்கில ஊடக அலைவரிசையாக மேற்கத்திய பரப்பிசை மற்றும் தென்னிந்திய மொழித் திரைப்படப் பாடல்களை ஒலிபரப்பி வருகிறது. சில நேரங்களில் இந்தி திரைப்படப் பாடல்களும் ஒலிபரப்பாகின்றன.  
இந்த அலைவரிசையில் நிகழ்ச்சி ஒருங்கிணைப்பாளர்களாக விளங்கிய பலர் இந்தியத் திரைப்படத்துறைக்கு சென்று வெற்றி அடைந்துள்ளனர். ஒருங்கிணைப்பாளர் கிரைக் வழங்கும் *ரீச் அவுட்* என்ற நிகழ்ச்சியும் பரவலாக விரும்பப் பட்டது.
தனது "சிஸ்லிங் ஹிட்ஸ்" என்ற நிகழ்ச்சியில் 2010ஆம் ஆண்டு 25 மார்ச்சு மற்றும் ஏப்ரல் 10 நாட்களில் ஆபாசமாகக் காட்டியதாக இந்திய அரசின் தகவல் ஒலிபரப்பு அமைச்சகம் அவ்வாண்டு நவம்பர் 22 நள்ளிரவு முதல் ஒரு வார காலத்திற்கு நவம்பர் 29 வரை தடை செய்தது.
# ஃபிரெட் ரூட்

**ஃபிரெட் ரூட்** (*Fred Root*, பிறப்பு: ஏப்ரல் 16 1890, இறப்பு: சனவரி 20 1954) என்பவர் இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டியிலும், 365 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1926 - ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பிராயன் ரோஸ்

**பிராயன் ரோஸ்** (*Brian Rose*, பிறப்பு: சூன் 4 1950), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும், 270 முதல்தர துடுப்பாட்டப் போட்டிகளிலும், 258 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். iவர் 1977 - 1981 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# வர்ணன் ரொய்ல்

**வர்ணன் ரொய்ல் ** (*Vernon Royle*, பிறப்பு: சனவரி 29 1854, இறப்பு: மே 21 1929), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 102 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# அஞ்சலி (சிற்றிதழ்)

**அஞ்சலி** கொழும்பு வத்தளையிலிருந்து 1981ம் ஆண்டில் வெளிவந்த ஒரு மாத சிற்றிதழாகும்.
# அஞ்சலி (சிற்றிதழ்)

## நிர்வாக ஆசிரியர்

- ஏ. எம். செல்வராஜா
# அஞ்சலி (சிற்றிதழ்)

## அலுவலகம்

198, நீர்கொழும்பு வீதி. வத்தளை
# அஞ்சலி (சிற்றிதழ்)

## உள்ளடக்கம்

இதுவொரு கலையிலக்கிய இதழாகும். தொடர்கதைகள், கவிதைகள், சிறுகதைகள், கட்டுரைகள், துணுக்குகள் ஆகியன இடம்பெற்றிருந்தன. இடைக்கிடையே சில சிறப்பு மலர்களையும் இது வெளியிட்டு வந்துள்ளது. இதன் சிறப்பு மலர்கள் 86 பக்கங்களைக் கொண்டதாக வடிவமைக்கப்பட்டிருந்தமை விசேட அம்சமாகும்.
# அக்னி (இதழ்)

**அக்னி** இலங்கை, கொழும்பு, பம்பலப்பிட்டியிலிருந்து வெளிவந்த ஓர் மாதாந்த சிற்றிதழாகும். இதன் முதல் இதழ் 1975 சூலை மாதம் வெளிவந்துள்ளது. கவிஞர் ஈழவாணனை ஆசிரியராகக் கொண்டு இது வெளி வந்தது.
# அக்னி (இதழ்)

## பணிக்கூற்று

- மனிதாபிமானப் பண்பாடுகளின் முற்போக்குச் சிந்தனை களம்
# அக்னி (இதழ்)

## ஆசிரியர்

- ஈழவாணன்
# அக்னி (இதழ்)

## உள்ளடக்கம்

32 பக்கங்களில் வெளிவந்துள்ள இவ்விதழில் அதிகமான பக்கங்கள் புதுக்கவிதைகளுக்கே ஒதுக்கப்பட்டுள்ளது. இடம்பெற்றுள்ள கட்டுரைகளும் புதுக்கவிதையின் தோற்றம் வளர்ச்சி பற்றியே குறிப்பிட்டிருந்தது. எனவே, இதனை ஒரு கவிதை இதழாகவும் குறிப்பிடலாம். முதல் இதழின் விலை 95 சதம். இலங்கையில் வளர்ந்து வரும் கவிஞர்களதும், வளர்ந்த கவிஞர்களதும் பல கவிதைகள் இடம்பெற்றிருந்தன.  
அக்னி ஐந்து இதழ்கள் மட்டுமே வெளிவந்த பொழுதும், அன்றைய காலகட்டத்தில் தனித்துவமான ஈழத்தில் பல புதுக்கவிதையாளர்கள் உருவாக வழி வகுத்த ஒரு சஞ்சிகையாக திகழ்ந்தது. கவிதைக்கென வெளிவந்த சஞ்சிகையாக அறிவிக்கப்பட்டாலும் புதுக்கவிதை மட்டுமல்லாது நூல் விமர்சனம், திரைப்படம், ஓவியம், போன்ற பல்வேறு துறைச் சார்ந்த கட்டுரைகளையும் அது வெளியிட்டது. அதன் ஐந்தாவது இதழ் கறுப்பின மக்களின் கவிதை இலக்கிய சிறப்பிதழாக வெளிவந்தது. அச்சிறப்பிதழில் முருகையன், எம். ஏ. நுஃமான், கே. எஸ். சிவகுமாரன், பண்ணாமத்துக் கவிராயர் போன்றவர்களின் சிறப்பான தமிழ் மொழிபெயர்ப்பில் கறுப்பின மக்களின் கவிதைகள் இடம் பெற்று இருந்தன.
# மிதவெப்ப ஊசியிலைக் காடு

**மிதவெப்ப ஊசியிலைக் காடு**(Temperate coniferous forest) என்பது, மிதமான வெப்பம் கொண்ட கோடையையும், குளிரான மாரியையும், காடுகள் வளர்வதற்கு உகந்த போதிய அளவு மழைவீழ்ச்சியையும் கொண்ட உலகின் மிதவெப்பவலயப் பகுதிகளில் காணப்படும் நிலம் சார்ந்த உயிர்ச்சூழல் ஆகும்.
# மிதவெப்ப ஊசியிலைக் காடு

## காலநிலை

மிதமான குளிர் காலத்தையும், பெருமளவு மழைவீழ்ச்சியையும் கொண்ட கடற்கரைப் பகுதிகளிலும்; வறண்ட காலநிலை கொண்ட அல்லது மலைப்பாங்கான உட்புறப் பகுதிகளிலும்; மிதவெப்ப பசுமைமாறாக் காடுகள் பொதுவாகக் காணப்படுகின்றன.
# மிதவெப்ப ஊசியிலைக் காடு

## மரங்கள்

பெரும்பாலான மிதவெப்ப ஊசியிலைக் காடுகளில் பசுமைமாறா ஊசியிலைத் தாவரங்களே முதன்மையாகக் காணப்படுகின்றன. எனினும் இத்தகைய காடுகள் சிலவற்றில், கலப்பு ஊசியிலைத் தாவரங்கள், பசுமைமாறா அகன்ற இலைத் தாவரங்கள் என்பவற்றுடன், இலையுதிர்க்கும் அகன்ற இலைத் தாவரங்களும் காணப்படுகின்றன. *செடார்*, *சைப்பிரசு*, *டக்ளசு ஃபர்*, *ஃபர்*, *சுனிப்பர்*, *பைன்*, *செம்மரம்* போன்றவற்றை உள்ளடக்கிய பல்வேறு இன மரங்கள் மிதவெப்ப ஊசியிலைக் காடுகளில் காணப்படுகின்றன. இவற்றின் கீழ்த்தளங்களில் பல வகையான செடிகளும், புல், பூண்டு வகைகளும் இருக்கும்.
# மிதவெப்ப ஊசியிலைக் காடு

## அமைப்பு

இக் காடுகள் எளிமையான அமைப்பைக் கொண்டவை. மேல்தளம், கீழ்த்தளம் எனும் இரண்டு தளங்களை மட்டுமே கொண்டவையாக இருக்கும். சில காடுகளில் செடிகளைக் கொண்ட இடைத்தளம் ஒன்றும் இருப்பது உண்டு. "பைன்" காடுகளில் புல், பூண்டுகளைக் கொண்ட கீழ்த்தளம் காணப்படும். இது புற்களையும், பல்லாண்டுப் பூண்டுகளையும் கொண்டிருக்கும். இவை அடிக்கடி காட்டுத்தீயினால் பாதிப்புக்கு உள்ளாகின்றன.
# கண்ணாடி பிம்ப எழுத்துமுறை

**கண்ணாடி பிம்ப எழுத்துமுறை** *(mirror writing)* என்பது ஒரு மொழியின் இயல்பான எழுதும் முறையை அப்படியே நேர் எதிராக எழுதும் முறை ஆகும். எனவே இந்த எழுத்துக்களை பிரதிபலிக்கும் கண்ணாடி உதவியின் மூலம் எளிதாகப் படிக்க முடியும். இது மிக முந்திய காலத்தில் பயன்படுத்தப்பட்ட இரகசியக் குறியீட்டு முறைகளில் ஒன்று.  
தற்காலத்தில் அவசர உதவி வாகனங்களில் **AMBULANCE** என்ற ஆங்கிலச் சொல் கண்ணாடி பிம்ப எழுத்து முறையில் எழுதப்பட்டிருப்பதைக் காணலாம். பின்னே அபாய ஒலி கேட்கும் போது முன்னே செல்லும் வண்டியின் ஓட்டுநர் பின்புறப் பார்வைக் கண்ணாடியில் *(rear view mirror)* பார்க்கும் போது ஆம்புலன்ஸ் எனும் சொல் நேராகத் தெரிந்து அவர் வழிவிடுவதற்கு ஏதுவாக இவ்வாறு எழுதப்பட்டுள்ளது.  
கண்ணாடி பிம்ப முறையில் எழுதும் திறமையானது மூளையின் மொழிக்கான பகுதியில் இயல்புக்கு மாறான மாற்றங்கள் உண்டாவதால் கிடைக்கப் பெறுகிறது.. இத்திறமை உடைய பலர் இடக்கைப் பழக்கம் உடையவர்களாக இருக்கின்றனர்.
# கண்ணாடி பிம்ப எழுத்துமுறை

## லியொனார்டோ டா வின்சி

கண்ணாடி எழுத்து முறையில் எழுதியவர்களுள் குறிக்கத் தக்கவர் லியொனார்டோ டா வின்சி ஆவார். அவர் தனது பெரும்பாலான குறிப்புகளை கண்ணாடி எழுத்து முறையிலேயே எழுதி வைத்து உள்ளார். ஏன் இவர் எவ்வாறு செய்தார் என்பது தெரியவில்லை.
# தொல்காப்பியம் வேற்றுமையியல் செய்திகள்

தொல்காப்பியம் எழுத்து, சொல், பொருள் என்று மூன்று அதிகாரங்களைக் கொண்டது. ஒவ்வோர் அதிகாரமும் 9 இயல்களாகப் பகுக்கப்பட்டுள்ளது. இரண்டாவது சொல்லதிகாரத்தில் இரண்டாவது இயல் **வேற்றுமை-இயல்**.  
எழுவாயும் பயனிலையும் தொடரும் பாங்கு கிளவியாக்கத்தில் சொல்லப்பட்டது. இங்கு எழுவாயோடு வேற்றுமை தொடரும் பாங்கு சொல்லப்படுகிறது.  
வேற்றுமை என்பது பெயரை வேறுபடுத்திக் காட்டுவது.  
பெயர் மாற்றமின்றி எழுவாயாக நிற்பது முதல் வேற்றுமை  
எழுவாய் செயப்படுபொருளோடு தொடர்வது இரண்டாம் வேற்றுமை  
எழுவாய் கருவியோடு தொடர்வது மூன்றாம் வேற்றுமை  
எழுவாய் கொடை நல்குவது நான்காம் வேற்றுமை  
எழுவாய் பிறவற்றைப் பொருத்திப் பார்ப்பது ஐந்தாம் வேற்றுமை  
எழுவாய் மற்றொன்றை உடைமையாக்கிக்கொள்வது ஆறாம் வேற்றுமை  
எழுவாய் ஓரிடத்தில் அல்லது காலத்தில் செயல்படுவது ஏழாம் வேற்றுமை  
எழுவாய் விளிக்கப்படுவது எட்டாம் வேற்றுமை
# தொல்காப்பியம் வேற்றுமையியல் செய்திகள்

## தொல்காப்பியத்தில் வேற்றுமை விளக்கம்

பெயர்ச்சொல்லோடு வேற்றுமையும் case, வினைச்சொல்லோடு காலமும் tense இயைந்து வருவது தமிழ் மொழியின் மரபு.  
வேற்றுமை வரும் செய்திகளைத் தொல்காப்பியர் 4 இயல்களில் குறிப்பிடுகிறார்.  
முதலாவது எழுத்ததிகாரம் நான்காவது புணரியலில் வேற்றுமை உருபு புணரும் பாங்கு கூறப்பட்டுள்ளது. இவையிவை வேற்றுமை உருபுகள், இவை பெயர்ச்சொல்லைத் தொடர்ந்து வரும், இவை சாரியை இல்லாமல் எவ்வாறு புணரும், சாரியை பெற்று எவ்வாறு புணரும் என்னும் செய்திகள் இதில் சொல்லப்பட்டுள்ளன.  
சொல்லதிகாரத்தில் உள்ள 9 இயல்களில் வேற்றுமையியல், வேற்றுமை மயங்கியல், விளிமரபு ஆகிய 3 இயல்கள் வேற்றுமை பற்றிய செய்திகளுக்காக ஒதுக்கப்பட்டுள்ளன.  
இந்த மூன்றில், வேற்றுமையியலில் வேற்றுமை 8 வகைப்படும், அவை ஒவ்வொன்றும் இன்னின்ன பொருளை உணர்த்தும், இன்னின்ன வேற்றுமைகள் இன்னின்ன பொருளுடைய பயனிலைகளைக் கொள்ளும் என்னும் செய்திகள் சொல்லப்படுகின்றன.  
இந்த இயலில் சொல்லப்பட்டுள்ள செய்திகள் நூற்பா வரிசை-எண் குறியீட்டுடன் இங்குத் தொகுக்கப்பட்டுள்ளன. எடுத்துக்காட்டுகள் பெரும்பாலும் தொல்காப்பிய உரையாசிரியர் இளம்பூரணரைத் தழுவியவை.
# தொல்காப்பியம் வேற்றுமையியல் செய்திகள்

## தொல்காப்பியர் செய்த புதுமை

முன்னோர் வேற்றுமை 7 என்றனர் -1  
பெயர் விளிக்கப்படுவதைச் சேர்க்கும்போது 8 ஆகிறது -2
# தொல்காப்பியம் வேற்றுமையியல் செய்திகள்

## எட்டு வேற்றுமைகள்

1.பெயர், 2.ஐ, 3.ஒடு, 4.கு, 5.இன், 6.அது, 7.கண், 8.விளி ஆகியவை இவற்றின் ஈறுகள் -3  
புணரியலில் பெயர்-வேற்றுமை, விளி-வேற்றுமை இரண்டையும் விடுத்து உருபு கொள்ளும் 6 வேற்றுமைகள் சுட்டப்பட்டுப் புணரும் பாங்கு கூறப்பட்டுள்ளது.
# தொல்காப்பியம் வேற்றுமையியல் செய்திகள்

## முதல் வேற்றுமை எனப்படும் எழுவாய் வேற்றுமை

முதல்-வேற்றுமையில் பெயர் தான் தோன்றிய நிலையிலேயே இருக்கும். -4  
பெயர்ப்பயனிலை -5
:பொருண்மை சுட்டல் \ ஆ உண்டு
:வியங்கொள வருதல் \ ஆ செல்க
:வினைநிலை உரைத்தல் \ ஆ கிடந்தது
:வினாவிற்கு ஏற்றல் \ ஆ எவன் (=எங்கே)
:பண்பு கொள வருதல் \ ஆ கரிது
:பெயர் கொள வருதல் \ ஆ பல  
பெயரினாகிய தொகையும் இந்தப் பயனிலைகளிக் கொள்ளும் -6
:யானைக்கோடு உண்டு
:யானைக்கோடு செல்க
:யானைக்கோடு வீழ்ந்தது
:யானைக்கோடு யாது
:யானைக்கோடு வெளிது
:யானைக்கோடு பத்து  
:கொல்யானை உண்டு
:கொல்யானை செல்க
:கொல்யானை வீழ்ந்தது
:கொல்யானை யாது
:கொல்யானை வெளிது
:கொல்யானை பத்து  
பெயர் தோன்றிய நிலையில் மாற்றம் இல்லை -7  
இந்தப் பெயர் பிற வேற்றுமை இறுதிகளுக்கு முதலாக அமையும் -8  
பெயர்நிலைக்கிளவி காலம் காட்டாது -9
:உண்டல், தின்றல்
# தொல்காப்பியம் வேற்றுமையியல் செய்திகள்

## இரண்டாவது ஐ-வேற்றுமை

வினைமுற்று, வினைக்குறிப்பு எனப் பயனிலை இருவகைப்படும்.  
இரண்டாம் வேற்றுமை இந்த இரண்டினுள் யாதானும் ஒன்றைக் கொள்ளும். -10
:மரத்தைக் குறைத்தான், குழையை உடையன்  
இரண்டாம் வேற்றுமை தழுவும் வினைகள்:
:காப்பு – ஊரைக் காக்கும்
:ஓப்பு – கிளியை ஓப்பும்
:ஊர்தி – யானையை ஊரும்
:இழை – எயிலை இழைக்கும் (கட்டும்)
:ஒப்பு – தாயை ஒக்கும்
:புகழ் – ஊரைப் புகழும்
:பழி – நாட்டைப் பழிக்கும்
:பெறல் – ஊரைப் பெறும்
:இழவு – ஊரை இழக்கும்
:காதல் – மனைவியைக் காதலிக்கும்
:வெகுளி – மாற்றானை வெகுளும்
:செறல் – ஊரைச் செறும் (திட்டும்)
:உவப்பு – தாயை உவக்கும்
:கற்பு – நூலைக் கற்கும்
:அறுத்தல் – ஞாணை அறுக்கும்
:குறைத்தல் – மரத்தைக் குறைக்கும்
:தொகுத்தல் – நெல்லைத் தொகுக்கும்
:பிரித்தல் – வேலியைப் பிரிக்கும்
:நிறுத்தல் – பொன்னை நிறுக்கும்
:அளவு – அரிசியை அளக்கும்
:எண் – பழத்தை எண்ணும்
:ஆக்கல் – ஊரை யாக்கும் (ஒன்றுபடுத்தும்)
:சார்தல் – வாய்க்காலைச் சாரும்
:செலவு – நெறியைச் செல்லும்
:கன்றல் – சூதினைக் கன்றும் (விரும்பும்)
:நோக்கல் – செய்யை நோக்கும் (செய் = வயல்)
:அஞ்சல் – கள்வரை அஞ்சும்
:சிதைப்பு – நாட்டைச் சிதைக்கும்
அன்ன பிற
:விரலை முடக்கும்,
:நாவினை வளைக்கும்
# தொல்காப்பியம் வேற்றுமையியல் செய்திகள்

## மூன்றாவது ஒடு-வேற்றுமை

இதன் வினையானது வினைமுதலையும் கருவியையும் தழுவும் -11
:நாயால் கோட்பட்டான் – வினைமுதலைத் தருவியது
:வாளால் எறிந்தான் – கருவியைத் தழுவியது
:அதனின் இயறல் – தச்சனால் செய்யப்பட்டது
:அதன் தகு கிளவி – வாயால் தக்கது வாய்ச்சி (வாய்ச்சி = வாய்மை)
:அதன் வினைப்படுதல் – நாயால் கோட்பட்டான்
:அதனின் ஆதல் – வாணிகத்தால் ஆயினான்
:அதனிற் கோடல் – காணத்தால் அரிசி கொண்டான் (காணம் = பணம்)
:அதனொடு மயங்கல் – பொறியொடு கலந்த கடலை
:அதனோடு இயைந்த ஒருவினைக் கிளவி – சாத்தனொடு வந்தான் கொற்றன்.
:அதனோடு இயைந்த வேறுவினைக் கிளவி – பகையொடு பொருத பாண்டியன்
:அதனோடு இயைந்த ஒப்பல் கிளவி – முத்தொடு முழாக் கோப்பதா?
# தொல்காப்பியம் வேற்றுமையியல் செய்திகள்

## நான்காவது கு-வேற்றுமை

எழுவாய் ஈவதை ஏற்கும் -12
:அதற்கு வினை உடைமை – கரும்புக்கு வேலி
:அதற்கு உடம்படுதல் – சாத்தற்கு மகளுடம்பட்டார் சான்றோர்
:அதற்குப் படுபொருள் – சாத்தற்குப் படுபொருள் கொற்றன் (படுதல் = ஒத்துப்போதல்)
:அதுவாகு கிளவி – தாலிக்குப் பொன்
:அதற்கு யாப்புடைமை – கைக்கு யாப்புடையது கடகம்
:அதன்பொருட்டு ஆதல் – கூலிக்கு வேலை
:நட்பு – நாய்க்கு நட்பு
:பகை – எலிக்குப் பகை பூனை
:காதல் – தாய்க்குக் காதலன்
:சிறப்பு – அறத்திற்குச் சிறப்பு அன்பு
பிற
:பண்ணுக்குத் தக்கது பாடல்.
:கண்ணுக்குத் தக்கது கண்ணோட்டம்.
# தொல்காப்பியம் வேற்றுமையியல் செய்திகள்

## ஐந்தாவது இன்-வேற்றுமை

இதனின் இற்று இது (இப்பொருளின் இத்தன்மைத்து இப்பொருள்) என்பதனைப் பயப்ப வரும் -13  
(ஐந்தாம் வேற்றுமை பொரூஉ, நீக்கம், எல்லை, ஏது என நான்கு பொருளை உடையது.  
தலைமை பற்றித் தொல்காப்பியர் பொரூஉப்-பொருளை மட்டும் கூறினார் என்கிறார் இளம்பூரணர்)
:வண்ணம் - காக்கையிற் கரிது களம்பழம் (=களாப்பழம்) (காக்கையைக் காட்டிலும்)
:வடிவு – இதனின் வட்டம் இது
:அளவு – இதனின் நெடிது இது
:சுவை – இதனின் தீவிது(இனிப்பானது) இது
:தண்மை – இதனின் தண்ணிது இது
:வெம்மை – இதனின் வெய்யது இது
:அச்சம் – கள்ளரின் அச்சம் (கள்ளரைக் காட்டிலும்)
:நன்மை – இதனின் நன்று இது
:தீமை – இதனின் தீது இது
:சிறுமை – இதனின் சிறிது இது
:பெருமை – இதனின் பெரிது இது
:வன்மை – இதனின் வலிது இது
:மென்மை – இதனின் மெல்லிது இது
:கடுமை – இதனின் கடிது இது
:முதுமை – இவனின் மூத்தான் இவன்
:இளமை – இவனின் இளையான் இவன்
:சிறத்தல் – இவனின் சிறந்தான் இவன்
:இழித்தல் – இவனின் இழிந்தான் இவன்
:புதுமை – இவனின் புதியன் இவன்
:பழமை – இவனின் பழையன் இவன்
:ஆக்கம் – இவனின் ஆயினான் இவன்
:இன்மை – இவனின் இலன் இவன்
:உடைமை – இவனின் உடையன் இவன்
:நாற்றம் – இதனின் நாறும் இது
:தீர்தல் – ஊரின் தீர்ந்தான் (ஊரிலிருந்து போய்விட்டான்) – இது நீக்கப் பொருள்
:பன்மை – இவரின் பலர் இவர்
:சின்மை – இவரின் சிலர் இவர்
:பற்றுவிடுதல் – ஊரின் பற்றுவிட்டான் (ஊரிலிருந்து விலகினான்) – நீக்கப்பொருள்  
அன்ன பிற
:எல்லை – கருவூரின் கிழக்கு
:ஏது – முயற்சியிற் பிறத்தலின் ஒலி நிலையாது
# தொல்காப்பியம் வேற்றுமையியல் செய்திகள்

## ஆறாவது அது-வேற்றுமை

இதனது இது என்பது இந்த வேற்றுமைக்கு உரிய பொருள் - 14  
(ஒன்று பல குழீஇய தற்கிழமை,  
வேறுபல குழீஇய தற்கிழமை,  
ஒன்றியல் கிழமை,  
உறுப்பின் கிழமை,  
மெய் திரிந்து ஆய கிழமை
:என்று இதன்பொருள் 5 வகைப்படும் என்று விரித்துக் காட்டுகிறார் உரையாசிரியர் இளம்பூரணர்)  
:எட் குப்பை – ஒன்றுபல குழுமிய தற்கிழமை
:படையது குழாம் – வேறுபல குழுமிய தற்கிழமை
:நிலத்தினது அகலம் – உறுப்பின் கிழமை
:எள்ளினத் சாந்து – எள்ளின் மெய் சாந்து ஆகிய கிழமை
தொல்காப்பியம் சொல்வது
:இயற்கை – சாத்தனது இயற்கை
:உடைமை – சாத்தனது உடைமை
:முறைமை – ஆவினது கன்று
:கிழமை – சாத்தனது கிழமை (கிழமை = உரிமை)
:செயற்கை – சாத்தனது செயற்கை (செயற்கை = செய்த பொருள்)
:முதுமை – அவனது முதுமை (முதுமை சாத்தனது செயல் அன்று)
:வினை – அவனது வினை (வினை என்னும் ஊழ் சாத்தனது செயல் அன்று)
:கருவி – சாத்தனது வாள்
:துணை – அவனது துணை (எனக்குத் துணை பிறரால் வருவது)
:கலம் – சாத்தனது கலம் (இது சாத்தன் ஒற்றிக்கு வைத்த பண்டம்)
:முதல் – சாத்தனது முதல் (முதலீடு)
:ஒருவழி உறுப்பு – யானையது கோடு
:குழூஉ – படையது குழு
:தெரித்து மொழிச் செய்தி – கபிலரது பாட்டு
:நிலை – சாத்தனது நிலை
:வாழ்ச்சி – சாத்தனது வாழ்ச்சி (வாழ்ச்சி = வாழ்க்கை, ஒருவனுக்கு வாழ்வு தானே அமையும். வாழ்க்கையை அவன் அமைத்துக்கொள்வான்)
:திரிந்து வேறுபட்டது – எள்ளினது சாந்து, சாத்தனது சொல்
::("ஆறன் பால" = போன்று வருபவை, போன்றவை)
# தொல்காப்பியம் வேற்றுமையியல் செய்திகள்

## ஏழாவது கண்-வேற்றுமை

வினை செய்யும் இடம், நிலம், காலம் என்னும் மூன்று பொருட்கண் வரும் -15
:தட்டுப்புடைக்கண் வந்தான் – வினைசெய்யுமிடம் (நெல்லைத் தட்டித் தூற்றிப் புடைக்கும் களத்தின்கண் வந்தான்)
:மாடத்துக்கண் வந்தான் – நிலம்
:மாரியுள் வந்தான் – காலம்
உருபுகள்
:கண் – ஊர்க்கண் இருந்தான்
:கால் – ஊர்க்கால் இருந்தான் (ஊரின் நுழைவாயில்)
:புறம் – ஊர்ப்புறத்து இருந்தான்
:அகம் – ஊரகத்து இருந்தான்
:உள் – ஊருள் இருந்தான்
:உழை – சான்றோருழைச் சென்றான்
:கீழ் – மாடத்தின்கீழ் இருந்தான்
:மேல் – மாடத்தின் மேல் இருந்தான்
:பின் – ஏர்ப்பின் சென்றான்
:சார் – காட்டுச்சார் ஓடும்
:அயல் – ஊரயல் இருந்தான்
:புடை – ஊர்ப்புடை இருந்தான்
:தே – வடக்கண் வேங்கடம், தெற்கண் குமரி (தே = திசை)
:முன் – தேர்முன் சென்றான்
:இடை – சான்றோரிடை இருந்தான்
:கடை - கோயிற்கடைச் சென்றான்
:தலை – தந்தைதலைச் சென்றான்
:வலம் – கைவலத்து உள்ளது கொடுக்கும்
:இடம் - கையிடத்து இருந்தான் (கை = பக்கம்)
பிற
:தேஎம் - கிழவோள் தேஎத்து  
பெயரில் வேற்றுமை உருபு தொகையாகவும் வரும் -16  
வேற்றுமையானது பலவாறாகப் பொருள் பிரிந்து இசைக்கும் -17
:குதிரைத்தேர் என்னும்போது குதிரையாற் பூட்டப்பட்ட தேர் என விரியும். இங்கு மூன்றாம் வேற்றுமை ஆன்-உருபு (ஆல்-உருபு) புதியதோர் பயனோடு சேர்ந்து வந்துள்ளது. (இதனைப் பிற்காலத்தில் ‘உருபும் பயனும் உடன்தொக்க தொகை’ என்றனர்.
# தொல்காப்பியம் வேற்றுமையியல் செய்திகள்

## எட்டாம் வேற்றுமை விளி

:இது விளிமரபு என்னும் தனி இயலில் சொல்லப்படுகிறது.
# தொல்காப்பியம் வேற்றுமையியல் செய்திகள்

## இவற்றையும் காண்க

- வேற்றுமை நெறி (விளக்கம்)
# தொல்காப்பியம் வேற்றுமையியல் செய்திகள்

## கருவிநூல்

1. தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
1. தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
1. தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
1. தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
1. தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
# தொல்காப்பியம் வேற்றுமையியல் செய்திகள்

## வெளிப் பார்வை

1. தொல்காப்பியம் மூலம்
1. தொல்காப்பியம் மூலம்  
1. தொல்காப்பியம் வேற்றுமையியல் மூலம் விளக்கம்
# சீ. ஏ. ஜீ. ரசல்

**சீ. ஏ. ஜீ. ரசல்** (*C. A. G. Russell*, பிறப்பு: அக்டோபர் 7 1887, இறப்பு: மார்ச்சு 23 1961), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும் , 437 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 -1923 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# எரிக் ரசல்

**எரிக் ரசல்** (*Eric Russell*, பிறப்பு: சூலை 3 1936), இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டியிலும் , 448 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1967 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜாக் ரசல்

**சாக் ரசல்** (*Jack Russell *, பிறப்பு: ஆகத்து 15 1963), இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் , 40 ஒருநாள் பன்னாட்டுத் துடுப்பாட்டப் போட்டிகளிலும் 465 முதல்தர துடுப்பாட்டப் போட்டிகளிலும், 479 ஏ-தர துடுப்பாட்டப் போட்டிகளிலும், 265 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1988 - 1998 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ரொசெட்டா விண்கலம்

| image = Rosetta.jpg
| image_caption =
| image_alt = ரொசெட்டா விண்கலம்
| image_size =  
| insignia =
| insignia_caption = *Rosetta* mission insignia
| insignia_alt = Rosetta logo  
| mission_type = வால்வெள்ளியை சுற்றிவந்து தரையிறங்கள்
| operator = ஐரோப்பிய விண்வெளி நிறுவனம்
| website =
| COSPAR_ID = 2004-006A
| SATCAT = 28169
| mission_duration = முடிவு: 12 ஆண்டுகள், 6 மாதங்கள், 28 நாட்கள்  
| manufacturer = ஆஸ்ட்ரியம்
| dry_mass = **விண்சுற்றுக்கலன்**:&nbsp;
| BOL_mass =
| launch_mass = **விண்சுற்றுக்கலன்**:&nbsp;
**தரையிறங்கி**:&nbsp;
| payload_mass = **விண்சுற்றுக்கலன்**:&nbsp;
**தரையிறங்கி**:&nbsp;
| dimensions =
| power = 850 வாட்டுகள் (3.4 வாஅ)  
| launch_date = 2 மார்ச் 2004, 07:17&nbsp;ஒசநே
| launch_rocket = ஆரியான் 5G+ V-158
| launch_site = கயானா வான் மையம்
| launch_contractor = ஆரியான்ஸ்பேஸ்  
| disposal_type = சுற்றுப்பாதையில் இருந்து விலக்கம்
| last_contact = 30 செப்டம்பர் 2016, 10:39&nbsp;ஒசநே
| landing_site = மா'ட் பிராந்தியம்  
|interplanetary =  
***ரொசெட்டா*** (*Rosetta*) என்பது ஐரோப்பிய விண்வெளி நிறுவனத்தினால் வடிவமைக்கப்பட்டு 2004 மார்ச் 2 இல் விண்ணுக்கு அனுப்பப்பட்ட ஒரு விண்ணுளவி ஆகும். இதனுடன் இணைக்கப்பட்டிருந்த *பிலே* தரையிறங்கியுடன் *ரொசெட்டா* 67பி/சுரியூமொவ்-கெராசிமென்கோ (67பி) என்ற வால்வெள்ளியை மிக விரிவாக ஆராய்ந்தது. வால்வெள்ளியை நோக்கிய இதன் பயணத்தின் போது, செவ்வாய்க் கோள், மற்றும் 2867 இசுட்டெயின்சு (2008 செப்டம்பர்), 21 லுத்தேசியா (2010 சூலை) ஆகிய சிறுகோள்களை அணுகிச் சென்றது.  
சூரியனில் இருந்து மிக நீண்டளவு தூரத்தில் இது நிலை கொண்டிருந்தமையால், இதன் சூரியக் கலங்கள் மிகவும் குறைந்தளவு சூரிய ஆற்றலைக் கொண்டிருந்தன. இதனால் விண்கலத்தை முழுமையாக இயக்குவதற்குத் தேவையான மின்னாற்றல் போதாமையாக இருந்ததால் அதனை 31 மாதங்களுக்கு தூக்கத்தில் வைப்பதற்கு அதன் கட்டுப்பாட்டாளர்கள் முடிவெடுத்தனர். 2011 சூன் 8 ஆம் நாள் இவ்விண்கலம் ஆழ்ந்த தூக்கத்துக்கு அனுப்பப்பட்டது. இது மீண்டும் 2014 சனவரி 20 இல் தான் விழித்துக் கொண்டதாகப் பூமிக்குக் குறிப்பை அனுப்பியது. தொடர்ந்து அது வால்வெள்ளியை நோக்கிப் பயணித்தது. அடுத்தடுத்த மாதங்களில், 67பி இன் சார்பாக ரொசெட்டாவின் வேகத்தை மட்டுப்ப்படுத்துவதற்காக சில அமுக்கி எரிப்புகள் இடம்பெற்றன. தொடர்ந்து 2014 ஆகத்து 6 இல் அது 67பி வால்வெள்ளியின் சுற்றுப்பாதையை வெற்றிகரமாகச் சென்றடைந்தது.  
2014 நவம்பர் 12 இல், இதன் பிலே தரையிறங்கி வெற்றிகரமாக வால்வெள்ளியில் இறங்கியது. ஆனாலும், இதன் மின்கலங்கள் இரண்டு நாட்களில் செயலிழந்தன. 2015 சூன் மற்றும் சூலை மாதங்களில் பிலேயுடனான தொடர்புகள் குறுகிய நேரங்களுக்கு மீள்விக்கப்பட்டன. ஆனாலும், சூரிய ஆற்றல் இழப்புக் காரணமாக, 2016 சூலை 27 இல் தரையிறங்கியுடனான ரொசெட்டாவின் தொடர்புகள் துண்டிக்கப்பட்டன. 2016 செப்டம்பர் 30 இல், *ரொசெட்டா* விண்கலம் வால்வெள்ளியின் மா'ட் பிராந்தியத்தில் மோதி அதன் திட்டத்தை நிறைவு செய்து கொண்டது.  
இவ்விண்கலத்திற்கு பண்டைய எகிப்தியத் தூண்களின் ஒன்றான ரொசெட்டாக் கல்லின் நினைவாக ரொசெட்டா எனப் பெயரிடப்பட்டது. தரையிறங்கிக்கு கிரேக்க, எகிப்திய படுகைத் தளக்குறியீடு பொறிக்கப்பட்ட பெலே சதுரக்கூம்பகத்தூணின் நினைவாக பிலே எனப் பெயரிடப்பட்டது.